Joan Crawford

Joan Crawford (født Lucille Fay LeSueur 23. mars 1904 i San Antonio i Texas, død 10. mai 1977 i New York) var en amerikansk skuespillerinne. Karrieren hennes strakk seg fra stumfilmens dager til inn i 1970-årene.

 Tidlig liv 
Crawfords foreldre var skilt og hun vokste opp i trange kår, med stefarens etternavn som Billie Cassin i Lawton i Oklahoma. Hun arbeidet blant annet som servitrise og butikkassistent innen hun begynte en beskjeden dansekarriere etter å ha vunnet en charlestonkonkurranse.

Crawford opptrådte på nattklubber i Detroit og Chicago. Hun debuterte som korpike på Broadway i revyen Innocent Eyes (1924). I 1925 signerte hun filmkontrakt med Metro-Goldwyn-Mayer. Hun brukte fødenavnet sitt i de første filmene hun spilte i, før navnet Joan Crawford ble valgt etter en konkurranse i et filmmagasin.

 Filmskuespiller 
Gjennombruddet kom med melodramaet Våre dansende døtre (1928). Crawford klarte overgangen fra stumfilm til lydfilm og i 1930-årene spilte hun i filmer som Grand Hotel (1932), Den dansende venus (1933), Sadie McKee (1934), Sladderen går (1936) og Kvinner (1939). Hun vant Oscar for beste kvinnelige hovedrolle for tittelrollen i dramafilmen Mildred Pierce (1945).

Joan Crawford ble nominert til Oscar for rolletolkningene sine i dramafilmen Besatt (1947) og thrilleren Skjer det i natt? (1952). Hun ble nominert til BAFTA for rolletolkningen sin i den psykologiske thrilleren Hva hendte med Baby Jane? (1962). Crawford fikk en stjerne på Hollywood Walk of Fame i 1960 og ble belønnet med en Cecil B. DeMille Award i 1970. I 1999 ble hun kåret til tidenes 10. største kvinnelige filmlegende av Det amerikanske filminstituttet.

 Privat 
Crawford adopterte fem barn, men oppfostret bare fire, etter at den ene adoptivsønnen ble hentet igjen av sin biologiske mor. Etter Crawfords død skrev det eldste av de fire barna, Christina, boken Mommie Dearest (1978). I boken beskyldes Crawford for fysisk og psykisk mishandling av Christina og hennes bror Christopher. Boken ble filmatisert i 1981, med Faye Dunaway i hovedrollen.

 Filmografi 
 Stumfilmer (utvalg) 
 År  Tittel  Regissør  1925  De fra varieteen  Edmund Goulding 1926 Tramp, Tramp, Tramp Frank Capra The Boob William A. WellmanParisEdmund Goulding1927Winners of the WildernessW.S. Van DykeThe Taxi DancerHarry MillardeSkogens helterJack ConwayDen ukjendteTod BrowningDen leende kavalerJack ConwayVaarfornemmelserEdward SedgwickWest PointEdward Sedgwick1928The Law of the RangeWilliam NighRose-MarieLucien HubbardTil SingaporeWilliam NighInnenfor mureneWilliam NighVåre dansende døtreHarry BeaumontDream of LoveFred Niblo1929HertugenJames CruzeUnge syndereJack Conway
 Lydfilmer 
 År  Tittel  Regissør 1929Junglens sangJack Conway1930Jernbanekongens datterMalcolm St. ClairDe bak diskenHarry BeaumontBetaltSam Wood1931En kvinnes triumfHarry BeaumontLaughing SinnersHarry BeaumontThis Modern AgeNick GrindeUten vielsesattestClarence Brown1932Grand HotellEdmund GouldingDen siste nattClarence BrownRegnLewis Milestone1933Vi lever idagHoward HawksDen dansende venusRobert Z. Leonard1934Sadie McKeeClarence BrownSvermere i solenClarence BrownSå er vi kvittW.S. Van Dyke1935Ferdig med kvinnerEdward H. GriffithJeg lever mitt livW.S. Van Dyke1936Sladderen gårClarence BrownKjærlighet på fartenW.S. Van Dyke1937Den farlige Mrs. CheyneyRichard BoleslawskiEn brud i rødtDorothy ArznerMannequinFrank Borzage1938The Shining HourFrank Borzage1939Is-folliesReinhold SchunzelKvinnerGeorge Cukor1940Mennesker i driftFrank BorzageSusan and GodGeorge Cukor1941En kvinnes ansiktGeorge CukorWhen Ladies MeetRobert Z. Leonard1942Alle kysset brudenAlexander HallReunion in FranceJules Dassin1943Den røde rosenRichard Thorpe1944Hollywood CanteenDelmer Daves1945Mildred PierceMichael Curtiz1946HumoresqueJean Negulesco1947BesattCurtis BernhardtHennes privatlivOtto Preminger1949Begjærets gateMichael CurtizStjerneskudd i HollywoodDavid Butler1950The Damned Don't CryVincent ShermanHarriet Craigs løgnVincent Sherman1951Goodbye My FancyVincent Sherman1952This Woman Is DangerousFelix E. FeistSkjer det i natt?David Miller1953Det store jegCharles Walters1954Johnny GuitarNicholas Ray1955Huset ved strandenJoseph PevneyVampyrenRanald MacDougall1956Høstgule bladerRobert Aldrich1957The Story of Esther CostelloDavid Miller1959Det beste av altJean Negulesco1962Hva hendte med Baby Jane?Robert Aldrich1963Mennesker i grenselandHall Bartlett1964Strait-JacketWilliam Castle

 Bibliografi 



 Referanser 

 Eksterne lenker 



Kategori:Skuespillere fra USA
Kategori:Stumfilmskuespillere
Kategori:Dansere fra USA
Kategori:Forretningsfolk fra USA
Kategori:Oscar-vinnere (hovedrolle)
Kategori:Hollywood Walk of Fame
Kategori:Personer fra USA av irsk opphav
Kategori:Personer fra USA av fransk opphav
Kategori:Personer fra San Antonio
Kategori:Personer fra Comanche County i Oklahoma
Kategori:Personer fra Kansas City i Missouri